પરંતુ કોણ જાણે કેમ, આજે પણ મુરતિયાઓ કન્યાઓને જોવા ને તેમનો ઇન્ટરવ્યૂ કરવા પહોંચી જાય છે. અને કેટલીકવાર તો તે ટી.વી. ચેનલના પત્રકારો જેવા ફાલતુ ને દીકરીને મૂંઝવી નાખે એવા પ્રશ્નો પૂછી નાખતા હોય છે. એક જોડકણાબાજ કવિએ એક સુકન્યાને પૂછ્યંુ હતું કે તમે મીરાંબાઇનું નામ સાંભળ્યું છે? સંસાર માંડતાં પહેલાં જ રાણાએ મીરાંબાઇ સામે ઝેરનો કટોરો ધરી દીધો હતો. એ જ પ્રશ્નકારે આવો જ બીજો બાઉન્સ ફેંક્યો હતો કે રામરાજ્ય એટલે કેવું રાજ્ય? આ સવાલ સાંભળીને કન્યા બાપડી ગભરાઇ ગઇ હતી. પણ તેની જગ્યાએ જો કોઇ માથાફરેલ છોકરી હોત તો કહી દેત કે જેમાં (તારા જેવા) મૂર્ખ શિરોમણિ ન વસતા હોય એવું રાજ્ય એટલે રામરાજ્ય.